A TANÁCS 151/2006/EK RENDELETE
(2006. január 24.)
az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK tanácsi rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A Tanács 1996. december 20-án elfogadta az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendeletet (1). A Közösség ellátási szükségleteit a szóban forgó termékek tekintetében a lehető legkedvezőbb feltételek mellett kell biztosítani. Ennek érdekében megfelelő mennyiségekre vonatkozóan csökkentett vámtételű vagy vámmentes új közösségi vámkontingenseket kell nyitni, és egyes már fennálló vámkontingensek érvényességi idejét meg kell hosszabbítani anélkül, hogy ez a szóban forgó termékek piacán zavart keltene.
(2)
Mivel egyes közösségi vámkontingensek kontingensmennyisége a folyó kontingensidőszakban nem elégséges a közösségi ipar szükségleteinek kielégítéséhez, e kontingensmennyiségeket 2005. január 1-jei hatállyal meg kell emelni, és 2006. január 1-jei hatállyal ki kell igazítani.
(3)
A Közösségnek már nem érdeke, hogy 2006-ban továbbra is közösségi vámkontingenseket nyújtson bizonyos termékekre, amelyekre 2005-ben felfüggesztették a vámot. Ezeket a termékeket tehát a 2505/96/EK rendelet I. mellékletében szereplő táblázatból törölni kell.
(4)
Az érthetőség kedvéért, valamint a módosítások nagy számára való tekintettel a 2505/96/EK rendelet I. mellékletének helyébe egy teljesen új változat lép.
(5)
A 2505/96/EK rendeletet ezért ennek megfelelően módosítani kell.
(6)
Tekintettel e rendelet gazdasági jelentőségére, szükséges az Európai Unióról szóló szerződéshez, valamint az Európai Közösségeket létrehozó szerződésekhez csatolt, a nemzeti parlamenteknek az Európai Unióban betöltött szerepéről szóló jegyzőkönyv I.3. pontjában említett sürgősség esetére hivatkozni.
(7)
Mivel e rendelet mellékletét 2006. január 1-jétől kell alkalmazni, annak haladéktalanul hatályba kell lépnie,
ELFOGADTA EZT A RENDELETET:
1. cikk
A 2505/96/EK rendelet I. melléklete helyébe 2006. január 1-jei hatállyal e rendelet melléklete lép.
2. cikk
A 2505/96/EK rendelet I. melléklete a 2005. január 1-jétőldecember 31-ig terjedő kontingensidőszak tekintetében a következőképpen módosul:
-
a 09.2603 kontingens mennyisége 3 900 tonnában kerül megállapításra, 0 %-os vámtétel mellett,
-
a 09.2975 kontingens mennyisége 540 tonnában kerül megállapításra, 0 %-os vámtétel mellett.
3. cikk
A 2505/96/EK rendelet I. melléklete a 2006. január 1-tőldecember 31-ig terjedő kontingensidőszak tekintetében a következőképpen módosul:
-
a 09.2002 vámkontingens mennyisége 600 tonnában kerül megállapításra,
-
a 09.2003 vámkontingens mennyisége 1 400 000 egységben kerül megállapításra,
-
a 09.2030 vámkontingens mennyisége 300 tonnában kerül megállapításra,
-
a 09.2603 vámkontingens mennyisége 4 500 tonnában kerül megállapításra,
-
a 09.2612 vámkontingens mennyisége 1 500 tonnában kerül megállapításra,
-
a 09.2624 vámkontingens mennyisége 425 tonnában kerül megállapításra,
-
a 09.2837 vámkontingens mennyisége 600 tonnában kerül megállapításra,
-
a 09.2975 vámkontingens mennyisége 600 tonnában kerül megállapításra,
-
a 09.2979 vámkontingens mennyisége 800 000 egységben kerül megállapításra.
4. cikk
A 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 és 09.2998 vámkontingenseket 2006. január 1-jétől lezárják.
5. cikk
Ez a rendelet az Európai Unió Hivatalos Lapjában történő kihirdetésének napját követő napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. január 24-én.